ПРОТОКОЛ № 12
от заседанието на Комисия по правни и институционални въпроси към Пленума на Висшия съдебен съвет, 
проведено на 27 март 2017 г.

Днес, 27 март 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ
					КАРОЛИНА НЕДЕЛЧЕВА
					МАГДАЛЕНА ЛАЗАРОВА 
					НЕЗАБРАВКА СТОЕВА 
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева - гл. експерт - връзки с обществеността в дирекция „Публична комуникация и протокол“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
-	Доклад във връзка с номинации за медия/журналист за годишната награда на ВСС за обективно отразяване на работата на ВСС, която се връчва в „Деня на отворените врати“.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Покана за представяне на кандидатури за членство в Изпълнителния борд на Европейската мрежа на съдебните съвети (ЕМСС) с двугодишен мандат, със срок до 26 април 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕДЛАГА НА ПЛЕНУМА НА ВСС да не излъчи кандидатура във връзка с изтичането на мандатите на трима от членовете на Изпълнителния борд на Европейската мрежа на съдебните съвети, поради предстоящия избор на нов състав на Висшия съдебен съвет на Република България.
1.2. Да се уведоми президента на Европейската мрежа на съдебните съвети за причините, поради които не се представя кандидатура от страна на Висшия съдебен съвет.
1.3. ВНАСЯ материалите за разглеждане в заседанието на Пленума на ВСС на 06.04.2017 г.

2. ОТНОСНО: Писмо от Офиса на Европейската мрежа на съдебните съвети (ЕМСС) с приложен подписан формуляр за възстановяване на разходи за участие в дейността на ЕМСС за периода септември-декември 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	2.1. Приема за сведение писмото от Офиса на Европейската мрежа на съдебните съвети (ЕМСС) с приложен подписан формуляр за възстановяване на разходи за участие в дейността на ЕМСС за периода септември-декември 2016 г.
	2.2. Изпраща преписката на Комисия „Бюджет и финанси“, за сведение и по компетентност.

3. ОТНОСНО: Писмо от Министерство на правосъдието с покана за определяне на представител/и за участие в среща, посветена на медиацията, с експерти от Европейската комисия за ефективност на правосъдието (CEPEJ), която ще се проведе в периода 3-4 април 2017 г., в Министерство на правосъдието.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	3.1. ОПРЕДЕЛЯ за участие в срещата, посветена на медиацията, с експерти от Европейската комисия за ефективност на правосъдието (CEPEJ), която ще се проведе в периода 3-4 април 2017 г., в Министерство на правосъдието, следните лица:
1. Милка Итова – член на ВСС;
2. Калин Калпакчиев – член на ВСС.

	3.2. ВЪЗЛАГА на експертите от дирекция „Международна дейност“ да уведомят лицата за контакт на Министерство на правосъдието, за определените от страна на ВСС представители за участие в срещата, с цел определянето на датата и часа на провеждането й.

4. ОТНОСНО: Изготвен проект на отговор на въпросниците на тема „Физическа неприкосновеност на съдиите“ и „Безпристрастност и етичен кодекс“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	4.1. ОДОБРЯВА отговорите на въпросниците на тема „Физическа неприкосновеност на съдиите“ и „Безпристрастност и етичен кодекс“.
	4.2 Предоставя възможност на членовете на Комисията по правни и институционални въпроси в случай, че имат предложения за корекции по съдържанието на въпросниците, същите да бъдат предоставени на дирекция „Международна дейност“, в срок до 30 март 2017 г. 
	4.2.  ВЪЗЛАГА на експертите от дирекция „Международна дейност“ да изготвят превод на английски език на отговорите и да ги изпратят до Секретариата на Балканската и Евро-средиземноморска мрежа на съдебните съвети, в срок до 31 март 2017 г.

II. ПУБЛИЧНА КОМУНИКАЦИЯ:

5. ОТНОСНО: Презентации за Деня на отворените врати във ВСС, който ще се проведе на 24.04.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	5.1. ОДОБРЯВА съдържанието на презантациите „Съдебната власт в България“, „Структура и дейност на АВСС“, „Висш съдебен съвет – статут, състав, функции и правомощия“.
	5.2. ВЪЗЛАГА на дирекция „Информационни технологии и съдебна статистика“ да предприеме действия за организиране и реализиране на видеоконферентна връзка с Окръжен съд гр. Смолян.

	5.3. Предлага на представляващия ВСС г-н Димитър Узунов да участва в официалното откриване на „Деня на отворените врати на ВСС“ и да връчи наградите на победителите в конкурса за ученическо есе, както и на носителя на отличената медия/журналист с ежегодната награда „Грамота“ за най-обективно отразяване на дейността на ВСС.
	5.4. Предлага на Съдийската и Прокурорската колегии на ВСС да определят свои представители за участие в срещата – разговор с ученици в „Деня на отворените врати“ на 24.04.2017 г.
	5.5. Отправя покана към членовете на ВСС да участват в Деня на отворените врати, като им предоставя Програмата, утвърдена с решение на Пленума на ВСС по протокол №5/09.02.2017 г.
	5.6. ВЪЗЛАГА на експертите от дирекция „Публична комуникация и  протокол“ в Деня на отворените врати на ВСС да раздадат на учениците в инициативата информационните брошури „Сигнализиране за извършено престъпление и права на гражданите като свидетели“ и „Структура и функции на съдебната власт“.

  6. ОТНОСНО: Отпечатване на информационни брошури и изработка на значки за учениците, участващи в Образователната програма „Съдебната власт – информиран избор и гражданско доверие. Отворени съдилища и прокуратури“, осъществявана съвместно от Висшия съдебен съвет и Министерство на образованието и науката.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	6.1. ОДОБРЯВА съдържанието на информационните брошури „Сигнализиране за извършено престъпление и правата на гражданите като свидетели“ и „Структура и функции на съдебната власт“, които да бъдат разпространени сред учениците в Образователната програма „Съдебната власт – информиран избор и гражданско доверие. Отворени съдилища и прокуратури“, осъществявана от Висшия съдебен съвет и Министерство на образованието и науката. 
	6.2. Предлага на Комисия „Бюджет и финанси“ да разреши осигуряване на финансови средства за отпечатване на Конституция на Република България (съгласно решение на КПИВ по протокол 11/20.03.2017 г.), като предлага отпечатване в тираж 12 000 броя съгласно офертата на „МКД-96“ ООД, гр. София, вариант 1. 
6.3. Предоставя текстовете на информационните брошури „Сигнализиране за извършено престъпление и правата на гражданите като свидетели“ и „Структура и функции на съдебната власт“ на административните ръководители на органите на съдебната власт, участващи в Образователната програма „Съдебната власт – информиран избор и гражданско доверие. Отворени съдилища и прокуратури“, за преценка на начина на разпространението им.
6.4.  Да се изпратят презантациите „Съдебната власт в България“ и „Висш съдебен съвет – статут, състав, функции и правомощия“ на административните ръководители на органите на съдебната власт, участващи в Образователната програма „Съдебната власт – информиран избор и гражданско доверие. Отворени съдилища и прокуратури“, за ползване.
6.5. Информационните брошури „Сигнализиране за извършено престъпление и правата на гражданите като свидетели“ и „Структура и функции на съдебната власт“ да бъдат предоставени на участниците в Деня на отворените врати на ВСС на 24.04.2017 г.

7. ОТНОСНО: Определяне на дата за провеждане на среща на лицата, отговарящи за връзките с обществеността в органите на съдебната власт през м. април 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Възлага на експертите в дирекция „Публична комуникация и протокол“ да организират среща на лицата, отговарящи за връзките с обществеността в органите на съдебната власт, на 8 май 2017 г. 

7.2. Предлага на Съдийската и Прокурорската колегии към ВСС да определят свои представители за участие в срещата на лицата, отговарящи за връзките с обществеността в органите на съдебната власт.
7.3. Внася предложението за разглеждане в заседание на Съдийската  колегия към ВСС, насрочено за 04.04.2017 г. и в заседание на Прокурорската колегия, насрочено за  05.04.2017 г.

8. ОТНОСНО: Хронограма за информационно отразяване на общите събрания на съдии, прокурори и следователи за избор на членове на Висшия съдебен съвет.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Приема за сведение информацията към 27.03.2017 г. за обезпечаване на публичността на избора на членове на ВСС от съдийската, прокурорската и следователската квота;
8.2. Одобрява предложения „План – график за обезпечаване на публичността на избора на членове на ВСС от съдийската, прокурорската и следователската квота“;
8.2.1. Възлага на експертите от Дирекция „Публична комуникация и протокол“ изпълнение на „План – графика“;
8.2.2. Информацията по заложените дейности в „План - графика“ да бъде изпращана по електронен път на e-mail адресите на посолствата на държавите – членки на ЕС, САЩ и представителството на ЕК в България, предвид последния мониторингов доклада на Комисията до Европейския парламент и съвета относно напредъка на България по механизма за сътрудничество;
8.3. „План – графикът за обезпечаване на публичността на избора на членове на ВСС от съдийската, прокурорската и следователската квота“ да бъде представен на срещата с лицата, отговарящи за връзките с обществеността в органите на съдебната власт, която ще се проведе на 08.05.2017 г. 

ДОПЪЛНИТЕЛНИ ТОЧКИ:

15. ОТНОСНО: Доклад във връзка с номинации за медия/журналист за годишната награда на ВСС за обективно отразяване на работата на ВСС, която се връчва в „Деня на отворените врати“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	15.1. Предоставя на постоянните комисии към Пленума на ВСС, Съдийската и Прокурорската колегии информация за БНР, bTV, и вестник „Труд“, отразявали активно дейността на ВСС през 2016 г., за запознаване.  
	15.2. Предлага на членовете на ВСС в срок до 07.04.2017 г. да направят номинация/и за медия/журналист, която/които да бъдат отличени с годишната награда „Грамота“ за медия/журналист за най-обективно отразяване на работата на ВСС“.
	15.3. Възлага на експертите в дирекция „Публична комуникация и протокол“ да обобщят направените предложения и да ги представят на редовно заседание на Комисия по правни и институционални въпроси на 10.04.2017 г.

III. ПРАВНИ ВЪПРОСИ:

9. ОТНОСНО: Промени в Правилата за провеждане на избори на членове на Висшия съдебен съвет от съдиите, прокурорите и следователите относно гласуванията за избор на ръководство на събранието, членовете на мандатната и избирателната комисия, на избирателните секции и др.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 9.1. Отлага разглеждането на т. 9 за следващо заседание на комисията, насрочено за 03.04.2017 г.
	    9.2. Дава възможност на членовете на комисията да направят конкретни предложения за изменения до следващото заседание на комисията.
	    9.3. ВНАСЯ материалите за разглеждане в заседанието на Пленума на ВСС на 06.04.2017 г.

10. ОТНОСНО: Предложение от директора на Националния институт на правосъдието относно създаване на оперативен механизъм за взаимодействието между ВСС и НИП.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	10.1. Приема за сведение предложението от директора на Националния институт на правосъдието относно създаване на оперативен механизъм за взаимодействието между ВСС и НИП.

  11. ОТНОСНО: Писмо от председателя на Съвета на Камарата на частните съдебните изпълнители с информация относно възникнали въпроси във връзка със Споразумение за сътрудничество за принудително събиране вземанията на органите на съдебната власт, подписано между КЧСИ и ВСС.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 11.1. За възникналия проблем с дължимите такси и разноски следва да бъдат сезирани органите, които ги събират, когато са налице предпоставките по чл. 84 от ГПК и чл. 106 от ЗМДТ.
11.2. Решението по т. 11.1 да се изпрати на председателя на Съвета на Камарата на частните съдебните изпълнители.

12. ОТНОСНО: Решение на Комисия „Управление на собствеността“ във връзка с проект на Отчет за дейността на КУС за периода 18.05.2016 г. – 21.12.2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	12.1. Приема за сведение Отчета за дейността на Комисия „Управление на собствеността“ за периода 18.05.2016 г. – 21.12.2016 г.

 13. ОТНОСНО: Молба от Румяна Запрянова – съдия в Районен съд гр. Разлог с искане за тълкуване на разпоредбата на § 207 от ПЗР на ЗИД на ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	13.1. Комисията по правни и институционални въпроси не разполага с правомощието да тълкува законови норми.
	13.2. Командироването на съдия, прокурор и следовател се извършва от административния ръководител при спазване условията, разписани в закона.
	13.3. Решението по т.13.1 и 13.2 да се изпрати на Румяна Запрянова.

14. ОТНОСНО: Молба от Здравко Станев с искане за изплащане на неправомерно взета сума след решение за отмяна на незаконна присъда.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	14.1. Да се изиска от Здравко Станев да предостави доказателства, че сумата, за която претендира е внесена по сметка на Висшия съдебен съвет или на друг орган на съдебната власт.
	14.2.   Да се извърши служебна проверка дали посочената в молбата на Здравко Станев сума е постъпила по сметка на Висшия съдебен съвет или на друг орган на съдебната власт. 

                                                                     ПРЕДСЕДАТЕЛ
                                                                        НА КОМИСИЯТА:	/П/	     
                ЮЛИАНА КОЛЕВА